राजस्थान के जोधपुर में तस्करी की डॉन समता विश्नोई जो पार्श्वनाथ कॉलोनी में तीन मंजिल बंगले में रहती है। हर मंजिल पर फ्रिज से लेकर वॉशिंग मशीन, एलईडी और राशन तक जरूरत से ज्यादा चीजें मौजूद थी। सुमता ने अपने बेडरूम से अटैच बाथरूम में पांच लाख का बाथटब लगा रखा है, जिसके साथ हर बाथरूम में AC भी लगा था। पुलिस ने जब छापा मारा तो बंगले की सुविधाएं देख कर हैरान रह गयी। एक फ्लोर पर तो किराने और खाने-पीने का सामान मॉल की तरह भरा था जैसे की साल-दो साल बाजार जाने की जरूरत ही ना पड़े। सुमता ने डोडा-पोस्त तस्करी से हुए मुनाफे से ही करीब पांच करोड़ खर्च कर यह बंगला बनाया था। सरकार द्वारा डोडा पोस्त पर रोक लगाने के बाद सुमता को डोडा पोस्त की तस्करी से हर महीने 45 लाख से ज्यादा का मुनाफा होने लगा था। पुलिस को तलाशी के दौरान चार फीट ऊंची तिजोरी मिली जिसमे चार लाख 20 हजार रुपए भी मिले। तलाशी के दौरान बंगले से रुपए गिनने वाली मशीनें भी बरामद हुई हैं।